rejauldu/bengali-wikipedia huggingface dataset:
এপান্দ্রোস নিকেফোরোস () একজন ইন্দো-গ্রিক রাজা ছিলেন, যিনি আনুমানিক ৯৫ খ্রিস্টপূর্বাব্দ হতে ৯০ খ্রিস্টপূর্বাব্দ পর্য্যন্ত"Monnaies Gréco-Bactriennes et Indo-Grecques, Catalogue Raisonné", Osmund Bopearachchi, 1991, Bibliothèque Nationale de France, . পাঞ্জাব অঞ্চল শাসন করেন, যদিও সিনিয়র মনে করেছেন যে, তিনি ৮০ খ্রিস্টপূর্বাব্দ নাগাদ রাজত্ব করেন।Senior R.C., MacDonald, D.: The Decline of the Indo-Greeks, Monographs of the Hellenic Numismatic Society, Athens (1998)   মুদ্রা  এপান্দ্রোস নিকেফোরোস দ্বিভাষী ভারতীয় রৌপ্য মুদ্রা প্রচলন করেন, যার এক পিঠে দিয়াদেম পরিহিত অবস্থায় তার প্রতিকৃতি এবং অপর পিঠে যুদ্ধোদ্যত এথেনার চিত্র উৎকীর্ণ রয়েছে। তিনি ইন্দো-গ্রিক শাসক ফিলোক্সেনোস আনিকেতোস ও প্রথম স্ত্রাতোনের মুদ্রার ওপর নিজের নাম উৎকীর্ণ করেন।   তথ্যসূত্র   বিষয়শ্রেণী:ইন্দো-গ্রিক শাসক
মারিয়ান জয়েস প্রাদো রিভেরা (জন্ম:১৯৯৭) একজন বলিভীয় মডেল যিনি ২০১৮ সালে মিস বলিভিয়া খেতাব লাভ করেছিলেন। তিনি মিস ইউনিভার্স ২০১৮ প্রতিযোগিতায় বলিভিয়ার প্রতিনিধিত্ব করেছিলেন।https://www.metro.pr/pr/entretenimiento/2019/04/12/le-quitan-la-corona-miss-bolivia-universo.html তিনি নিজের গর্ভবতী হবার খবর প্রকাশ করলে 'চুক্তি লঙ্ঘনের অভিযোগে' তার কাছ থেকে ২০১৯ সালের এপ্রিলে 'মিস বলিভিয়া' খেতাব কেড়ে নেওয়া হয়েছিল।  জীবনী জয়েস প্রাদো বলিভিয়ার সান্তা ক্রুজে বাস করেন। তিনি ২০১৫ সালে মিস টুরিজম বলিভিয়া খেতাব লাভ করেছিলেন। তিনি একজন মডেল  তিনি দেশটিতে পর্যটন বিষয়ক দূত হিসেবেও কাজ করেন।  সুন্দরী প্রতিযোগিতায় অংশগ্রহণ ২০১৫ সালে তিনি মিস লিটোরাল খেতাব লাভ করেন। সে বছর তিনি 'মিস টুরিজম বলিভিয়া' খেতাব লাভ করেন। তিনি ২০১৬ সালে 'মিস টুরিজম ইন্টারন্যাশনাল' প্রতিযোগিতায় অংশগ্রহণ করেন এবং সেরা দশ প্রতিযোগীর একজন হিসেবে ঘোষিত হন।  ২০১৮ সালে তিনি 'মিস সান্তা ক্রুজ' খেতাব লাভ করেন। ২০১৮ সালের ২৪ জুন তিনি 'মিস বলিভিয়া খেতাব লাভ করেন এবং সে বছরের ডিসেম্বরে থাইল্যান্ডের ব্যাংককে মিস ইউনিভার্স ২০১৮ প্রতিযোগিতায় বলিভিয়ার প্রতিনিধিত্ব করেন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:১৯৯৭-এ জন্ম বিষয়শ্রেণী:মিস ইউনিভার্স ২০১৮-এর প্রতিযোগী
রবীন্দ্র মহাবিদ্যালয়, (  চম্পাডাঙ্গা কলেজ), ১৯৭১ সালে প্রতিষ্ঠিত ভারতের হুগলি জেলার চম্পাডাঙ্গায় একটি সাধারণ ডিগ্রি কলেজ। এটি কলা, বাণিজ্য এবং বিজ্ঞান বিষয়ে স্নাতক কোর্সে শিক্ষা প্রদান করে। এটি বর্ধমান বিশ্ববিদ্যালয় থেকে অনুমোদিত।    ইতিহাস  রবীন্দ্র মহাবিদ্যালয় নামে কলেজটি আনুষ্ঠানিকভাবে বর্ধমান বিশ্ববিদ্যালয়ের যথাযথ অনুমোদনের পর ৮ নভেম্বর ১৯৭১ থেকে শুরু হয়। প্রাথমিকভাবে, মাত্র আটজন শিক্ষার্থী প্রাক-বিশ্ববিদ্যালয় কোর্সে এবং পঞ্চাশজন শিক্ষার্থীকে বি.কম পাস কোর্সে ভর্তি করা হয়। এরপর ১৯৭২-১৯৭৩ সালের একাডেমিক সেশনে প্রাক্তন বিশ্ববিদ্যালয় এবং ডিগ্রি পর্যায়ে বিএ কোর্স শুরু হয়। ১৯৮০-এর দশকে  বিভিন্ন সহায়তার আকারে একটি স্থায়ী তহবিল বরাদ্দ করা হয়। ধীরে ধীরে, এই সংস্থাকে রাজ্য সরকার এবং ইউনিভার্সিটি গ্রান্টস কমিশন (ইউজিসি) দ্বারা এই সংস্থার অনুমতি দেওয়া হয়।   বিভাগ    বিজ্ঞান    রসায়ন   পদার্থবিদ্যা   উদ্ভিদ্তত্ব   প্রাণিবিদ্য   জীবার্ণুবিজ্ঞান   পরিসংখ্যান   অঙ্ক   কলা ও বাণিজ্য    বাঙালি   ইংরেজি   সংস্কৃত   ইতিহাস   ভূগোল   রাষ্ট্রবিজ্ঞান   দর্শন   শিক্ষা   অর্থনীতি   শারীরিক শিক্ষা   প্রতিরক্ষা স্টাডিজ   বাণিজ্য  অনুমোদন কলেজটি বিশ্ববিদ্যালয় মঞ্জুরি কমিশন (ইউজিসি) দ্বারা স্বীকৃত।  এটি ন্যাশনাল অ্যাসেসমেন্ট অ্যান্ড অ্যাক্রেডিটেশন কাউন্সিল (এনএএসি) দ্বারা স্বীকৃত এবং কাউন্সিল কলেজটিকে বি ++ গ্রেড প্রদান করেছিল, যার মেয়াদ বর্তমানে শেষ হয়ে গেছে।    আরও দেখুন   ভারতের শিক্ষা ব্যবস্থা  পশ্চিমবঙ্গে শিক্ষা   তথ্যসূত্র    বহিঃসংযোগ    রবীন্দ্র মহাবিদ্যালয়  বিষয়শ্রেণী:বর্ধমান বিশ্ববিদ্যালয়ের অধিভুক্ত কলেজ বিষয়শ্রেণী:অপর্যালোচিত অনুবাদসহ পাতা বিষয়শ্রেণী:১৯৭১-এ পশ্চিমবঙ্গে প্রতিষ্ঠিত বিষয়শ্রেণী:১৯৭১-এ প্রতিষ্ঠিত শিক্ষাপ্রতিষ্ঠান বিষয়শ্রেণী:হুগলি জেলার বিশ্ববিদ্যালয় ও কলেজ বিষয়শ্রেণী:রবীন্দ্রনাথ ঠাকুরের নামাঙ্কিত স্মারক
রাজস্ব বিক্রয় আইন, ১৭৯৩ বা সূর্যাস্ত আইন হচ্ছে ব্রিটিশ আমলে বঙ্গ থেকে রাজস্ব সংগ্রহ সংক্রান্ত একটি আইন এবং এটি চিরস্থায়ী বন্দোবস্ত চুক্তির অংশ ছিল। এই আইন প্রবর্তনের মাধ্যমে যেসব জমিদাররা কর পরিশোধ করতে পারতেন না, তাদের জমি নিলামে বিক্রি করার ব্যবস্থা করা হয়েছিল।   পটভূমি   ১৭৯৩ সালে ইস্ট ইন্ডিয়া কোম্পানি বাংলার জমিদার এবং তালুকদারদের সাথে একটি চুক্তি স্বাক্ষর করে। এই চুক্তির মাধ্যমে জমিদারদের বাংলার সমস্ত জমির মালিকানা দেওয়া হয় এবং একইসাথে জমিদারদের উপর ঔপনিবেশিক প্রশাসনকে প্রদান করার জন্য একটি রাজস্বের পরিমাণ নির্ধারণ করে দেওয়া হয়। চুক্তি অনুযায়ী, প্রজাদের জন্য কোনো সুরক্ষা ব্যবস্থা না থাকায় জমিদাররা প্রজাদের কাছ থেকে ইচ্ছেমতো রাজস্ব আদায়ের অধিকার পায়। এর আগে মোগল শাসনে, জমিদাররা কর সংগ্রহকারী এবং ভূমির ব্যবস্থাপক হিসেবে কাজ করত, কিন্তু জমির মালিকানা ছিল বংশানুক্রমে কৃষকদের হাতে।   তালুকদাররা জমিদারদের অধীনে কাজ করত কিন্তু এই আইন তাদের স্বাধীন জমিদার করে তোলে। এর ফলে অনেক জমিদার দেউলিয়া হয়ে যায় কারণ তাদের অধিকাংশ জমি তালুকদারদের মাধ্যমে পরিচালিত হতো। রাজস্ব সংগ্রহের মূল উদ্দেশ্য ছিল উদ্বৃত্ত অর্থ যুক্তরাজ্যে পাঠানো।   উত্তরাধিকার  উনিশ শতকের মধ্যভাগে বাংলার জনসংখ্যা বৃদ্ধি পায় এবং সেই সাথে রাজস্বও বৃদ্ধি পায়। চিরস্থায়ী বন্দোবস্ত চুক্তি অনুযায়ী জমিদারদের কাছ থেকে আদায়যোগ্য রাজস্বের পরিমাণ বৃদ্ধি পায়নি, ফলে ঔপনিবেশিক প্রশাসনের কাছে বকেয়া পরিশোধে ব্যর্থ জমিদারদের সম্পত্তি নিলামে তোলার ঘটনাও হ্রাস পায়।    তথ্যসূত্র   বিষয়শ্রেণী:বেঙ্গল প্রেসিডেন্সি
কালিদাস বলতে অভিধানিক অর্থে "কালীর সেবক" বোঝায়। কালিদাস বলতে আরও বোঝানো যেতে পারে: ব্যক্তি  কালিদাস, ধ্রুপদী সংস্কৃত কবি  কালিদাস রায়, রবীন্দ্রযুগের বিশিষ্ট রবীন্দ্রানুসারী কবি, প্রাবন্ধিক ও পাঠ্যপুস্তক রচয়িতা  কালিদাস নাগ, ভারতীয় লেখক এবং রাজনীতিবিদ  কালিদাস বৈদ্য, বাঙালি নেতা  কালিদাস কর্মকার, বাংলাদেশী চিত্রশিল্পী  কালিদাস ভট্টাচার্য, বাঙালি দার্শনিক ও চিন্তাবিদ চলচ্চিত্র কালিদাস (চলচ্চিত্র), ১৯৩১ সালে মুক্তিপ্রাপ্ত চলচ্চিত্র বিবিধ কালিদাস সম্মান, ভারতের মধ্যপ্রদেশ সরকার প্রদত্ত পুরস্কার কালিদাসপুর ইউনিয়ন, বাংলাদেশের একটি স্থান কালিকাস্থান, অছাম, নেপালের একটি স্থান
thumb|ওপেন অ্যাক্সেস সপ্তাহের একটি ওয়েব ব্যানার।  ২০১৫ সালের ১৯-২৫ অক্টোবর বিশ্বব্যাপী ওপেন অ্যাক্সেস সপ্তাহ পালিত হবে। এ উপলক্ষ্যে বিভিন্ন উইকিপিডিয়ায় অনুষ্ঠিত হবে অনলাইন এডিটাথন। বাংলা উইকিপিডিয়ায় অনুরূপ একটি এডিটাথন অনুষ্ঠিত হবে।  বিষয়: ওপেন অ্যাক্সেস বা উন্মুক্ত প্রবেশাধিকার সম্পর্কিত বিষয়সমূহ  শুরু: ১৯ অক্টোবর ২০১৫  শেষ: ২৫ অক্টোবর ২০১৫  বাংলা উইকিপিডিয়া ওপেন অ্যাক্সেস সপ্তাহ এডিটাথন ২০১৫ - Openaccessweek.org   কী করা হয়েছে  ইভেন্ট পাতা তৈরী -  সাইটনোটিশ তৈরী -  ফেসবুক ইভেন্ট পাতা তৈরী -  লিঙ্ক   প্রস্তুতি   এডিটাথনে অংশগ্রহণকারীরা কে কোন নিবন্ধে (নতুন বা বর্তমান) কাজ করবেন সেটা আগে থেকে ঠিক করে নিয়ে উইকিপিডিয়া আলোচনা:অনলাইন এডিটাথন/ওপেন অ্যাক্সেস সপ্তাহ ২০১৫#কর্মবিভাজন অংশে তালিকাভুক্ত করুন।   কী করবেন   উন্মুক্ত প্রবেশাধিকার ও ওপেন অ্যাক্সেস সপ্তাহ সংক্রান্ত নতুন নিবন্ধ তৈরী করুন।  উন্মুক্ত প্রবেশাধিকার ও ওপেন অ্যাক্সেস সপ্তাহ সংক্রান্ত পুরাতন নিবন্ধের মানোন্নয়ন করুন।   যে নিবন্ধে হাত দিয়েছেন, তা সম্পূর্ণ করুন।  উইকিউপাত্তের সাহায্যে অন্যান্য ভাষার উইকিতে একই বিষয়ের নিবন্ধের সঙ্গে সংযোগ করুন।  নিবন্ধের কাজ সম্পূর্ণ হলে আলাপ পাতায় সঠিকভাবে গুরুত্ব ও গুণমান অনুসারে শ্রেণিভুক্ত করুন। কোনো সাহায্যের প্রয়োজন হলে আলোচনা পাতায় জানান।   কী করবেন না   অসম্পূর্ণ বা ছোট নিবন্ধ তৈরী করবেন না।  তথ্যসূত্রবিহীন নিবন্ধ তৈরী করবেন না।  সম্পাদনা দ্বন্দ্বে জড়িয়ে পড়বেন না।   অংশগ্রহণে ইচ্ছুক   তানভির  হাছিব  সজিবুর  অংকন  ইকবাল  রাজু  মাসুম-আল-হাসান  --যুদ্ধমন্ত্রী আলাপ ১৬:৩০, ২৩ জুলাই ২০১৫ (ইউটিসি) মুসফিক মুন্না  --মহীন রীয়াদ (আলাপ) ১৭:০১, ২৩ জুলাই ২০১৫ (ইউটিসি)  তন্ময় বীর  বোধিসত্ত্ব (আলাপ) ২০:০৪, ২৩ জুলাই ২০১৫ (ইউটিসি)  Sufidisciple  Sufe (আলাপ) ১৩:২০, ২৪ জুলাই ২০১৫ (ইউটিসি)  মৌর্য্য বিশ্বাস​ (আলাপ - অবদান) ১৪:১৭, ২৮ জুলাই ২০১৫‎ (ইউটিসি)  --শাহাদাত হোসেন Shahadat.natore6400 (আলাপ)  পাভেল  মাশকাওয়াত আহসান ওমর ফারুক  রহুল আমিন (আলাপ) ১২:৪০, ২০ অক্টোবর ২০১৫ (ইউটিসি)  সাজিদ রেজা করিম  সকল সংস্করণ  বিষয়শ্রেণী:উন্মুক্ত প্রবেশাধিকার সপ্তাহ সম্পাদনাসভা ২০১৫
র‍্যাচেল ওল্ডরয়েড ২০২২ সাল পর্যন্ত ব্যুরো অফ ইনভেস্টিগেটিভ জার্নালিজমের ব্যবস্থাপনা সম্পাদক ছিলেন।"Our people" , The Bureau of Investigative Journalism. Retrieved on 19 April 2015. তিনি পূর্বে দ্য মেইল অন সানডেতে কাজ করেছিলেন, যেখানে তিনি প্রতিবেদন বিভাগ চালু করেছিলেন।  ২০১১ সালে, তিনি ইরাক যুদ্ধে তার কাজের জন্য একটি অ্যামনেস্টি ইন্টারন্যাশনাল ইউকে মিডিয়া পুরস্কারে ভূষিত হন। "Amnesty announces 2011 Media Awards winners", Amnesty International, 24 May 2011. Retrieved 19 April 2015.   তথ্যসূত্র   বিষয়শ্রেণী:ব্রিটিশ সাংবাদিক বিষয়শ্রেণী:ব্রিটিশ অনুসন্ধানী সাংবাদিক বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ডেইলি মেইলের সাংবাদিক
করুণ কালাধরন নায়ার (; জন্ম: ৬ ডিসেম্বর, ১৯৯১) রাজস্থানের যোধপুর এলাকায় জন্মগ্রহণকারী প্রথিতযশা ভারতীয় ক্রিকেটার। ভারত ক্রিকেট দলের অন্যতম সদস্য তিনি। ঘরোয়া প্রথম-শ্রেণীর ক্রিকেটে কর্ণাটকের প্রতিনিধিত্ব করছেন করুণ নায়ার। দলে তিনি মূলতঃ মাঝারি সারির ডানহাতি ব্যাটসম্যান। এছাড়াও দলের প্রয়োজনে ডানহাতে অফ ব্রেক বোলিং করে থাকেন। ঘরোয়া ক্রিকেটে রয়্যাল চ্যালেঞ্জার্স ব্যাঙ্গালুরু, রাজস্থান রয়্যালসসহ দিল্লি ডেয়ারডেভিলসের পক্ষে খেলছেন। টেস্ট ক্রিকেটের ইতিহাসে নিজস্ব প্রথম শতককে ত্রি-শতকে রূপান্তরকরণের ক্ষেত্রে তৃতীয় খেলোয়াড়ের মর্যাদা লাভ করেছেন তিনি।   খেলোয়াড়ী জীবন  ১১ জুন, ২০১৬ তারিখে স্বাগতিক জিম্বাবুয়ের বিপক্ষে হারারে স্পোর্টস ক্লাব মাঠে একদিনের আন্তর্জাতিকে অভিষেক ঘটে তার। এরপর ২৬ নভেম্বর, ২০১৬ তারিখে মোহালিতে সফরকারী ইংল্যান্ডের বিপক্ষে তার টেস্ট অভিষেক হয়। সিরিজের চূড়ান্ত টেস্টের প্রথম ইনিংসে ৩০৩* রান তুলে অপরাজিত থাকেন। এম. এ. চিদাম্বরম স্টেডিয়ামে ঐ খেলায় তার নিজস্ব দ্বিতীয় টেস্টে প্রথম শতরান। এতে ভারত দল ইনিংস ও ৭৫ রানের বিশাল ব্যবধানে জয় পায়। বীরেন্দ্র শেওয়াগের পর দ্বিতীয় ভারতীয় ব্যাটসম্যান হিসেবে তিনি এ কীর্তিগাঁথা রচনা করেন।    তথ্যসূত্র    আরও দেখুন   গারফিল্ড সোবার্স  টেস্ট ক্রিকেটে ত্রি-শতকের তালিকা  ২০১৬-১৭ ইংল্যান্ড ক্রিকেট দলের ভারত সফর   বহিঃসংযোগ       Karun Nair's profile page on Wisden  Cricbuzz  বিষয়শ্রেণী:ভারতীয় ক্রিকেটার বিষয়শ্রেণী:১৯৯১-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতের টেস্ট ক্রিকেটার বিষয়শ্রেণী:ভারতের একদিনের আন্তর্জাতিক ক্রিকেটার বিষয়শ্রেণী:দিল্লি ক্যাপিটালসের ক্রিকেটার বিষয়শ্রেণী:রাজস্থান রয়্যালসের ক্রিকেটার বিষয়শ্রেণী:রয়্যাল চ্যালেঞ্জার্স বেঙ্গালুরুর ক্রিকেটার বিষয়শ্রেণী:কেরলের ব্যক্তি বিষয়শ্রেণী:কেরলের ক্রিকেটার বিষয়শ্রেণী:ইন্ডিয়া গ্রিনের ক্রিকেটার বিষয়শ্রেণী:পাঞ্জাব কিংসের ক্রিকেটার বিষয়শ্রেণী:কলকাতা নাইট রাইডার্সের ক্রিকেটার বিষয়শ্রেণী:ভারত এ-দলের ক্রিকেটার বিষয়শ্রেণী:কেরল থেকে আগত ক্রিকেটার বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ বিষয়শ্রেণী:নর্দাম্পটনশায়ারের ক্রিকেটার
মানাগুয়া নিকারাগুয়ার একটি ডিপার্টমেন্ট। এটি ৩.৬৭২ বর্গকিমি একটি অঞ্চল জুড়ে বিস্তৃত এবং এর জনসংখ্যা ১,৩৮০,৩০০ (২০০৫ আদমশুমারি অনুসারে) যা এটিকে দেশের সবচেয়ে জনবহুল ডিপার্টমেন্টে পরিণত করেছে। এর রাজধানী হচ্ছে মানাগুয়া শহর, যা সেই সাথে নিকারাগুয়ারও রাজধানী। ডিপার্টমেন্টের দুইটি উপকূল রয়েছে, একটি প্রশান্ত মহাসাগরের সাথে এবং আরেকটি মানাগুয়া হ্রদের সাথে, কিন্তু নিকারাগুয়া হ্রদের সাথে কোন সীমানা নেই।  পৌরসভা   চিউদাদ সান্দিনো  এল ক্রুকেরো  মানাগুয়া  মাতেয়ারে  সান ফ্রান্সিসকো লিব্রে  সান রাফায়েল দেন সুর  তিকুয়ান্তেপে  তিপিতাপা  ভিল্লা কার্লোস ফন্সেকা  বিষয়শ্রেণী:মানাগুয়া ডিপার্টমেন্ট বিষয়শ্রেণী:নিকারাগুয়ার ডিপার্টমেন্ট
থাম্ব|লাতভিয়ায় রুশ ভাষা লাতভিয়ার ভাষা লাতভিয়া প্রজাতন্ত্রের সরকারি ভাষা; ১৯৯৯ সালে আইন করে একে রাষ্ট্রভাষার মর্যাদা দেওয়া হয়েছে। তবে সংখ্যালঘু ভাষাভাষীদের তাদের নিজস্ব ভাষা ও স্বকীয়তা রক্ষার অধিকার আছে। লাতভিয়া সরকার আটটি ভিন্ন ভাষায় প্রাথমিক শিক্ষার ব্যবস্থা করেছে।  লাতভীয় ভাষাটি ইন্দো-ইউরোপীয় ভাষাপরিবারের বাল্টীয় শাখার অন্তর্গত একটি ভাষা। এটি লাতভিয়ায় ও লাতভিয়ার বাইরে প্রায় ১৬ লক্ষ লোকের মাতৃভাষা। এছাড়াও প্রায় ৫ লক্ষ লোক দ্বিতীয় ভাষা হিসেবে লাতভীয় ভাষায় কথা বলেন। ১৬শ শতকে লাতভীয় ভাষার প্রথম লিখিত নিদর্শনগুলি রচিত হয়।  লাতভিয়াতে প্রায় ৭ লক্ষ রুশ (মোট জনসংখ্যার প্রায় ৩০%) বাস করেন। এদের মাতৃভাষা রুশ ভাষা। রুশদের অধিকাংশই সোভিয়েত আমলে লাতভিয়াতে স্থানান্তরিত হন। লাতভিয়াতে প্রায় ৭০টির মত সংবাদপত্র রুশ ভাষাতে প্রকাশিত হয়। এছাড়াও আছে অনেকগুলি রুশ টেলিভিশন চ্যানেল ও বেতার কেন্দ্র। লাতভিয়ার শিক্ষাব্যবস্থার প্রায় ৩০% ছাত্রের শিক্ষার মাধ্যম রুশ ভাষা।  লাতভিয়ার পূর্ব অংশে এক সময়ে পোলীয় ভাষা বহুল প্রচলিত ছিল। বর্তমানে লাতভিয়াতে প্রায় ৬০ হাজার পোলীয় বংশোদ্ভূত লোক বাস করলেও এদের অধিকাংশই পোলীয় ভাষাকে মাতৃভাষা হিসেবে গণ্য করেন না। এছাড়া লাতভিয়াতে প্রায় ৪০ হাজার বেলারুশীয় বংশোদ্ভূত লোক আছেন; এদের মধ্যেও বেলারুশীয় ভাষার প্রচলন নগণ্য। এছাড়া লাতভিয়াতে সংখ্যালঘু ইউক্রেনীয়, এস্তোনীয় ও জার্মান ভাষাভাষী সম্প্রদায় রয়েছে। রোমানি বা জিপসি ভাষার একটি উপভাষাও এখানে প্রচলিত।   বহিঃসংযোগ   লাতভিয়ার ভাষার উপর এথনোলগ রিপোর্ট   বিষয়শ্রেণী:ইউরোপের ভাষা বিষয়শ্রেণী:লাতভিয়ার ভাষা বিষয়শ্রেণী:লাতভিয়ার জনপরিসংখ্যান বিষয়শ্রেণী:লাতভীয় সমাজ
লাইবেরিয়া ফুটবল অ্যাসোসিয়েশন (; এছাড়াও সংক্ষেপে এলএফএ নামে পরিচিত) হচ্ছে লাইবেরিয়ার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৩৬ সালে প্রতিষ্ঠিত হয়েছে। এটি প্রতিষ্ঠার ২৮ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ২৬ বছর পর ১৯৬২ সালে সংস্থাটি তাদের আঞ্চলিক সংস্থা ক্যাফের সদস্যপদ লাভ করে। এই সংস্থার সদর দপ্তর লাইবেরিয়ার রাজধানী মনরোভিয়ায় অবস্থিত।  এই সংস্থাটি লাইবেরিয়ার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে লাইবেরিয় প্রথম বিভাগ, লাইবেরিয় দ্বিতীয় বিভাগ লীগ এবং লাইবেরিয় এফএ কাপের মতো প্রতিযোগিতার সকল কার্যক্রম পরিচালনা করে। বর্তমানে লাইবেরিয়া ফুটবল অ্যাসোসিয়েশনের সভাপতির দায়িত্ব পালন করছেন মুস্তফা রাজি এবং সাধারণ সম্পাদকের দায়িত্ব পালন করছেন আইসাক মন্টগোমেরি।  কর্মকর্তা   অবস্থান  নাম সভাপতি  মুস্তফা রাজি সহ-সভাপতি  সেকু কোন্নেহ সাধারণ সম্পাদক  আইসাক মন্টগোমেরি কোষাধ্যক্ষ  জাল্লাহ কোরভাহ গণমাধ্যম এবং যোগাযোগ পরিচালক  হেনরি ফ্লোমো প্রযুক্তিগত পরিচালক  হেনরি ব্রাউনি ফুটসাল সমন্বয়কারী   জাতীয় দলের কোচ (পুরুষ)  পিটার বাটলার জাতীয় দলের কোচ (নারী)  ক্রিস্টোফার ওয়েরেহ রেফারি সমন্বয়কারী  ইবেনেজার কোনাহ  তথ্যসূত্র  বহিঃসংযোগ     ফিফা-এ লাইবেরিয়া ফুটবল অ্যাসোসিয়েশন    ক্যাফ-এ লাইবেরিয়া ফুটবল অ্যাসোসিয়েশন   বিষয়শ্রেণী:লাইবেরিয়া ফুটবল অ্যাসোসিয়েশন বিষয়শ্রেণী:১৯৩৬-এ লাইবেরিয়া-এ প্রতিষ্ঠিত বিষয়শ্রেণী:১৯৩৬-এ প্রতিষ্ঠিত ক্রীড়া সংস্থা বিষয়শ্রেণী:লাইবেরিয়ার ক্রীড়া নিয়ন্ত্রণ সংস্থা বিষয়শ্রেণী:লাইবেরিয়ার ফুটবল পরিচালনা পরিষদ বিষয়শ্রেণী:ক্যাফের সদস্য
সাদেকপুর ইউনিয়ন বাংলাদেশের ঢাকা বিভাগের কিশোরগঞ্জ জেলার ভৈরব উপজেলার অন্তর্গত একটি ইউনিয়ন।   অবস্থান ও সীমানা    ইতিহাস    প্রশাসনিক এলাকা    আয়তন ও জনসংখ্যা    শিক্ষা  শিক্ষার হার :৮০.৪৫%  শিক্ষা প্রতিষ্ঠান মোট ১৫ টি   দর্শনীয় স্থান  মেন্দিপুর,মৌটুপী এবং মুঞ্জরনগর   উল্লেখযোগ্য ব্যক্তিত্ব    জনপ্রতিনিধি  বর্তমান চেয়ারম্যান- সরকার মোহাম্মদ  সাফায়েত উল্লাহ সাবেক চেয়ারম্যান- সরকার মোহাম্মদ আবু বক্কর সিদ্দিক (২০০৬-২০১৫)   আরও দেখুন    তথ্যসূত্র   বিষয়শ্রেণী:ভৈরব উপজেলার ইউনিয়ন
লেওঁ মারশঁএই ফরাসি ব্যক্তিনামটির বাংলা প্রতিবর্ণীকরণে উইকিপিডিয়া:বাংলা ভাষায় ফরাসি শব্দের প্রতিবর্ণীকরণ-এ ব্যাখ্যাকৃত নীতিমালা অনুসরণ করা হয়েছে। (; আ-ধ্ব-ব: [leɔ̃ maʁʃɑ̃]; ; জন্ম ১৭ই মে, ২০০২) একজন ফরাসি (ফ্রান্সের) সাঁতারু। তিনি একই সাথে মার্কিন যুক্তরাষ্ট্রের অ্যারিজোনা রাজ্য বিশ্ববিদ্যালয়ের সাঁতারু দলের সদস্য। তিনি দীর্ঘ পথবিশিষ্ট (লং কোর্স) সাঁতার-পুকুরে ৪০০ মিটার একক মিশ্র সাঁতার প্রতিযোগিতায় বিশ্ব রেকর্ড ও অলিম্পিক রেকর্ডের অধিকারী, ২০০ মিটার প্রজাপতি (বাটারফ্লাই) সাঁতার ও ২০০ মিটার বুকসাঁতারে (ব্রেস্টস্ট্রোক) অলিম্পিক রেকর্ডের অধিকারী। এছাড়া তিনি দীর্ঘ পথবিশিষ্ট সাঁতার-পুকুরে ২০০ মিটার একক মিশ্র সাঁতার, ২০০ মিটার প্রজাপতি সাঁতার ও ২০০ মিটার বুকসাঁতারে ফ্রান্সের জাতীয় রেকর্ডের অধিকারী।  মারশঁ ২০২৪ সালে প্যারিসে অনুষ্ঠিত গ্রীষ্মকালীন অলিম্পিক ক্রীড়া আয়োজন ২০০ মিটার একক মিশ্র, ২০০ মিটার বুকসাঁতার, ২০০ মিটার প্রজাপতি সাঁতার এবং ৪০০ মিটার একক মিশ্র সাঁতার - এই চারটি প্রতিযোগিতায় স্বর্ণপদক লাভ করেন। এর ফলে তিনি ইতিহাসের চতুর্থ খেলোয়াড় হিসেবে একটি মাত্র অলিম্পিক গেমসে সাঁতারে চারটি একক বা ব্যক্তিগত স্বর্ণপদক লাভ করার গৌরবের অংশীদার হন।  এর আগে মার্কিন যুক্তরাষ্ট্রের বিশ্ববিদ্যালয়গুলির মধ্যে অনুষ্ঠিত প্রতিযোগিতাগুলিতেও মারশঁ বহুবার বিভিন্ন সাঁতার প্রতিযোগিতায় বিজয় লাভ করেন।   পাদটীকা   তথ্যসূত্র  বিষয়শ্রেণী:২০০২-এ জন্ম বিষয়শ্রেণী:জীবিত ব্যক্তি বিষয়শ্রেণী:তুলুজের ক্রীড়াবিদ বিষয়শ্রেণী:২০২৪ গ্রীষ্মকালীন অলিম্পিকে সাঁতারু বিষয়শ্রেণী:ফ্রান্সের অলিম্পিক সাঁতারু বিষয়শ্রেণী:ফ্রান্সের পুরুষ ফ্রিস্টাইল সাঁতারু বিষয়শ্রেণী:ফ্রান্সের পুরুষ মিশ্র সাঁতারু বিষয়শ্রেণী:ফ্রান্সের পুরুষ বুকসাঁতারু বিষয়শ্রেণী:ফ্রান্সের পুরুষ বাটারফ্লাই সাঁতারু বিষয়শ্রেণী:অলিম্পিকে স্বর্ণপদক বিজয়ী ফরাসি বিষয়শ্রেণী:২০২৪ গ্রীষ্মকালীন অলিম্পিকে পদক বিজয়ী বিষয়শ্রেণী:২১শ শতাব্দীর ফরাসি ক্রীড়াবিদ বিষয়শ্রেণী:২০২৪ গ্রীষ্মকালীন অলিম্পিকের পদক বিজয়ী বিষয়শ্রেণী:অলিম্পিক ব্রোঞ্জপদক বিজয়ী ফরাসি বিষয়শ্রেণী:অলিম্পিক স্বর্ণপদক বিজয়ী ফরাসি বিষয়শ্রেণী:২১শ শতাব্দীর ফরাসি পুরুষ ক্রীড়াবিদ বিষয়শ্রেণী:লেজিওঁ দনরের নাইট
thumb|upright=1.5|১৯৩০ থেকে ২০০২ পর্যন্ত ফুটবল বুটের বিবর্তন।  ফুটবল বুট উত্তর আমেরিকাতে ক্লিটিস বা সকার জুতা নামে পরিচিত। অ্যাসোসিয়েশন ফুটবল খেলার সময় এগুলি পায়ে পরিধানযোগ্য এক প্রকার জুতো বিশেষ। এগুলি ঘাস এর খেলার পিচ বা মাঠের জন্য বিশেষ নকশায় তৈরী করা জুতো যার নীচে বাইরের সোলের উপর অসংখ্য স্টাড বা স্থূল পেরেক বিশেষ বসানো থাকে। এগুলি জুতোকে পিচে গ্রিপ করতে বা খামচে ধরে রাখতে সহায়তা করে। সহজ এবং নম্র থেকে শুরু ফুটবল বুটগুলি একটি দীর্ঘ পথ অতিক্রম করে আজ তারা একটি বহু-জাতিক বিশ্ব শিল্পের কেন্দ্রবিন্দুতে অবস্থান করছে। একে নিয়ে অনেক গবেষণা, বিকাশ, স্পনসরশিপ এবং বিপণনের বিষয় আবিষ্কৃত হয়েছে। আধুনিক "বুট" আর সত্যিকারের বুট এর মধ্যে সীমাবদ্ধ নেই। সেগুলি আর গোড়ালি আবৃত করে না - অন্যান্য প্রকার বিশেষজ্ঞ স্পোর্টসের জুতোর মতো সেগুলির প্রাথমিক নকশা এবং চেহারা পাল্টে ১৯৬০ এর দশক থেকে তা স্নিকার্স এ রূপান্তরিত হয়েছে।   ফুটবল বাজার এবং ব্র্যান্ড   thumb|left|কৃত্রিম ঘাস বা বালির জন্য নাইকি জুম এয়ার ফুটবল বুটের এক জোড়া।  মূলত ফুটবল বুটগুলি কেবল কালো রঙে পাওয়া যেত। তবে সম্প্রতি সেগুলি নীল, সবুজ, লাল, সাদা, হলুদ, রৌপ্য, সোনালী এবং এমনকি গোলাপী প্রভৃতি বিভিন্ন রঙ এ পাওয়া যায়। নাইকি, আডিডাস, পুমা এবং এই জাতীয় বড় বড় সংস্থাগুলি রেকর্ড পরিমাণ বিক্রয় নিয়ে বাজারে প্রভাব ফেলেছে। নাইকির ফ্ল্যাগশিপ জুতা হ'ল ফ্যান্টম ভিএনএম, ফ্যান্টম ভিএসএন, টাইএমপোস এবং দ্য নাইক মার্কুরিয়াল ভেপার ক্রিস্তিয়ানো রোনালদো এবং আরও অনেকে পরেন। জার্মান সংস্থা অ্যাডিডাসের প্রিডেটর পরেন ডেভিড বেকহ্যাম, গ্যারি নেভিল এবং স্টিভেন জেরার্ড। পুরো জার্মান জাতীয় দল অ্যাডিডাস বুট ব্যবহার করেছিল ২০০৬ ফিফা বিশ্বকাপ এর সময়। আরেকটি জার্মান সংস্থা পুমার ফ্ল্যাগশিপ জুতো হ'ল পুমা কিং প্লাটিনাম, পুমা ফিউচার এবং পুমা ওয়ান ব্যবহার করে থাকেন সার্হিও আগুয়েরো, মার্কো রয়েস, সেস্‌ ফাব্রিগাস এবং অঁতোয়ান গ্রিয়েজমান।  thumb|130px|ফুটবলার জ্লাতান ইব্রাহিমোভিচ অ্যাডিডাস লাল বুট পরেছেন পুমা কিং সকার ক্লিটস পরতেন কিংবদন্তি খেলোয়াড় পেলে, ইউসেবিও, ইয়োহান ক্রুইফ এবং দিয়েগো মারাদোনা।  সাম্প্রতিক কালে সর্বাধিক সফল সংস্থাগুলি হল নাইকি এবং অ্যাডিডাস। তাদের পণ্যগুলিও পেশাদার ফুটবলারদের মধ্যে দুর্দান্ত জনপ্রিয়তা লাভ করেছে; নাইকের সমর্থনকারীদের মধ্যে আছেন দু-বারের ফিফা বর্ষসেরা খেলোয়াড় রোনালদিনহো, পূর্বোক্ত যুগল ওয়েইন রুনি এবং ক্রিস্তিয়ানো রোনালদো, ব্রাজিলিয়ান স্ট্রাইকার রোনালদো, ওয়েসলি স্নাইডার, জ্লাতান ইব্রাহিমোভিচ এবং আরও অন্যান্য জনপ্রিয় খেলোয়াড়। অ্যাডিডাস ১৯৫৪ ফিফা বিশ্বকাপ এর পর থেকে জার্মান জাতীয় দলে স্ক্রু-ইন স্টাড সহ ফুটবল জুতো সরবরাহ করে যাচ্ছে। অ্যাডিডাস অনুমোদনকারী হিসাবে বড় বড় খেলোয়াড়দেরকে স্বাক্ষর করিয়ে আধুনিক বাজারে তাদের প্রভাব বৃদ্ধি করেছে: যেমন ডেভিড বেকহ্যাম, প্রাক্তন ফ্রান্স অধিনায়ক জিনেদিন জিদান, ফ্রাঙ্ক ল্যাম্পার্ড, ছয় বারের বিশ্ব খেলোয়াড় লিওনেল মেসি, ডেভিড ভিল্লা, এবং স্টিভেন জেরার্ড। বড় বড় ব্যক্তিকে স্বাক্ষর করিয়ে পুমাও এই শিল্পে উল্লেখযোগ্য প্রভাব ফেলেছে। যেমন বিশ্বকাপজয়ী অঁতোয়ান গ্রিয়েজমান, মার্কো রয়েস, এবং জিয়ানলুইজি বুফন, ডেভিড সিলভা, সেস্‌ ফাব্রিগাস, রোমেলু লুকাকু, মারিও বালোতেল্লি এবং চ্যাম্পিয়ন্স লিগ বিজয়ী লুইস সুয়ারেজ।    গ্রন্থপঞ্জি   তথ্যসূত্র  বিষয়শ্রেণী:ফুটবলের সরঞ্জাম বিষয়শ্রেণী:ফুটবল বুট বিষয়শ্রেণী:রাগবি লিগের সরঞ্জাম বিষয়শ্রেণী:রাগবি ইউনিয়ন সরঞ্জাম
ক্যাথরিন আলেকজান্দ্রা গুদে (জন্ম আনু. ১৯৬৫) একজন নরওয়েজীয় মডেল এবং বিউটি কুইন। তিনি তার দেশের প্রথম প্রতিনিধি যিনি ১৯৮৮ সালে মিস ইন্টারন্যাশনাল সুন্দরী প্রতিযোগিতা জিতেছিলেন।  Retrieved on 11 Apr 2008.  তিনি জাপানের গিফুতে খেতাব জয়ের জন্য ৪৫ জন প্রতিযোগীকে পিছনে ফেলেছিলেন।   তথ্যসূত্র  .  বিষয়শ্রেণী:১৯৬০-এর দশকে জন্ম বিষয়শ্রেণী:জীবিত ব্যক্তি বিষয়শ্রেণী:মিস ইন্টারন্যাশনাল বিজয়ী বিষয়শ্রেণী:মিস ইন্টারন্যাশনাল ১৯৮৮-এর প্রতিনিধি বিষয়শ্রেণী:নরওয়েজীয় সুন্দরী প্রতিযোগিতার বিজয়ী
আপনার তৈরি {{safesubst:#if:| :}} নিবন্ধটি গৃহীত হয়েছে! ডান|55px|link= সুপ্রিয় {{SAFESUBST:BASEPAGENAME}}! মানসিক অসুস্থতা সচেতনতা সপ্তাহ উপলক্ষ্যে আয়োজিত এডিটাথনে অংশ নিয়ে নিবন্ধ অনুবাদ করায় আপনাকে ধন্যবাদ। আপনি জেনে খুশি হবেন যে, আপনার তৈরি {{safesubst:#if:| :}} নিবন্ধটি পর্যালোচনার পর 25px|alt=|link= গৃহীত হয়েছে। প্রতিযোগিতা সংক্রান্ত কোনো প্রশ্ন থাকলে [[User_talk:{{subst:REVISIONUSER}}Moheen|আমার আলাপ পাতার]] মাধ্যমে যোগাযোগ করুন অথবা ইমেইল করতে পারেন moheenreeyadwikimedia.org.bd ঠিকানায়। আপনার উইকিসম্পাদনা আনন্দের হোক! ~~~~~, {{subst:#time:l G:i, d F Y}} (ইউটিসি)    বিষয়শ্রেণী:মানসিক অসুস্থতা সচেতনতা সপ্তাহ সম্পাদনাসভা ২০২০
এই টেমপ্লেটটি খালি নয়। এটি আপনার ব্যবহারকারী প্রোফাইলে ছোট শীর্ষ আইকন যোগ করে। এই পাতাটির ডান পাশের কর্নারে দেখুন। তাছাড়াও এই টেমপ্লেটটি আপনার নাম :বিষয়শ্রেণী:অ্যাকাউন্ট_সৃষ্টিকারী তে যোগ করে   ব্যবহার    কোডটি আপনার ব্যবহারকারী প্রোফাইলের উৎস সম্পাদনা অংশে যোগ করুন।  এই আইকনটি . {{Accountcreator topicon | nocat = yes         = disables the automatically added category (default = no) | sortkey =           = custom sorting - the relative position of topicons on the page (alphabetical) }} সিন্ট্যাক্স অনুসরণ করে তৈরি করা হয়েছে   আরও দেখুন   উইকিপিডিয়া:অ্যাকাউন্ট সৃষ্টিকারী  উইকিপিডিয়া:ব্যবহারকারী অধিকার স্তর   (ব্যবহারকারী টেমপ্লেট)  Category:User top icon usergroup templates Category:User rights templates
একটি অক্ষর হল ধ্বনিসমষ্টির ক্রম গঠনের একটি একক। সাধারণত এটি একটি অক্ষরমূল (প্রায়শই একটি স্বরবর্ণ)-এর সাথে ঐচ্ছিক আদি এবং অন্ত শব্দাংশ (সাধারণত, ব্যঞ্জনবর্ণ) সহ গঠিত হয়। অক্ষরকে প্রায়শই শব্দের ধ্বনিতাত্ত্বিক মৌলিক একক হিসাবে বিবেচনা করা হয়। Page 254. তারা একটি ভাষার ছন্দ, এর ছন্দঃপ্রকরণ, এবং এর জোরের ধরণকে প্রভাবিত করতে পারে। শব্দকে সাধারণত কয়েকটি অক্ষরে বিভক্ত করা যেতে পারে: যেমন—‘বন্ধন’ শব্দটিতে বন্ + ধন—এ দুটি অক্ষর আছে। ডক্টর মুহম্মদ শহীদুল্লাহ অক্ষরকে সংজ্ঞায়িত করেছেন, ‘কোনো শব্দে যখন যে ধ্বনিসমষ্টি একসময়ে একত্রে উচ্চারিত হয়, তাকে অক্ষর বলে।’https://www.kalerkantho.com/print-edition/education/2020/06/16/923431  প্রথম বর্ণের কয়েকশ বছর আগে ধ্বনিদলভিত্তিক লিপির লেখা শুরু হয়েছিল। প্রাচীনতম লিপিবদ্ধ অক্ষরগুলি ২৮০০ খ্রিস্টপূর্বাব্দের দিকে সুমেরীয় শহর উর-এ লেখা ট্যাবলেটগুলিতে রয়েছে। চিত্রপ্রতীক থেকে ধ্বনিদলভিত্তিক লিপির লেখার এই পরিবর্তনকে "লেখার ইতিহাসের সবচেয়ে গুরুত্বপূর্ণ অগ্রগতি" বলা হয়েছে। as cited in    তথ্যসূত্র   বিষয়শ্রেণী:ধ্বনিতত্ত্ব বিষয়শ্রেণী:ভাষিক একক বিষয়শ্রেণী:প্রাচীন গ্রিক ভাষার লেখা থাকা নিবন্ধ
"হাঙ্গামা হে কিউ বারপা একটি জনপ্রিয় গজল, যেটি সর্বাধিক উল্লেখযোগ্যভাবে গুলাম আলী কর্তৃক গাওয়া হয়েছে। আকবর এলাহাবাদীর রচনায় রাগ দরবারি কানদা এটির সুরারোপ করেছেন। গজলটি প্রথমবারের মতো একটি পাকিস্তানি আপন কা খাদিম চলচ্চিত্রে ব্যবহৃত হয়েছিল, যেটি  পরিচালনা করেছিলেন উজির আলী। চলচ্চিত্রটির সঙ্গীত পরিচালনা করেছেন খলিল আহমেদ এবং গানটি গেয়েছিলেন মেহেদী হাসান, তবে চলচ্চিত্রের গানটির বাকি অংশের গীতিকার ছিলেন তসলিম ফজল। পরে গোলাম আলী একই সুর-সঙ্গীত রচনায় গানটি একাধিকবার পরিবেশন করায় এটি জনপ্রিয়তা লাভ করেছিল।  পটভূমি আকবর এলাহাবাদীর গানটি স্পষ্টতই মদ্যপানের আনন্দ সম্পর্কিত, এবং দাবি করা হয় যে এতে বংশোদ্ভূত ভারতে ব্রিটিশ রাজের সামাজিক প্রেক্ষাপট রয়েছে, এমন এক সময়ে যখন ব্রিটিশদের সাথে যোগাযোগের জন্য মুসলিম লীগ স্বাধীন পদ্ধতির প্রয়োগ শুরু করেছিল কংগ্রেসের ইচ্ছার বিরুদ্ধে। সে সময়ে, আকবর এলাহাবাদী সহ কিছু মুসলিম হিন্দু-মুসলিম ঐক্যের হিন্দু-মুসলিম ঐক্য আশা করেছিলেন। এর ফলে অন্যরা তাকে হিন্দুদের দ্বারা মদ খাওয়ার পরামর্শ দেয় (যদিও মুসলিমদের মদ্যপান নিষিদ্ধ)। তার গজলটি মূলত সেই অন্তর্দৃষ্টির প্রতিক্রিয়া।  সঙ্গীতের কথা Hungama Hai Kyon Barpa, Thodi Si Jo Pii Lii Hai Daakaa Toh Nahin Daalaa Chori Toh Nahi Kii Hai  Us Mai Se Nahi Matlab, Dil Jis se Hai Begaanaa Maqasudd Hai Us Mai Se Dil Hii Mein Jo Khinchati Hai  Suraj Mein Lage Dhabba Fitrat ke Karishme hain But Hum ko Kahein Kaafir Allah Ki Marzi Hai  Naa Tajurbakaari Se Vaais Kii Ye Baatein Hai Is Rang Ko Kyaa Jaane Puchho Toh Kabhi Pii Hai  Har Zarra Chamaktaa Hai Anwaar-e-Ilaahi Se Har Saans Ye Kehati Hai Hum Hai To Khuda Bhi Hai  Vaa Dil Mein Ki Sadame Do Yaa Jee Mein Ke Sab Sah Lo Unkaa Bhi Ajab Dil Hai Mera Bhi Ajab Jee Hai  তথ্যসূত্র  বহিঃসংযোগ  বিষয়শ্রেণী:১৯৯০-এর গান বিষয়শ্রেণী:গজল গান বিষয়শ্রেণী:পাকিস্তানি গান বিষয়শ্রেণী:অ্যালকোহল সম্পর্কে গান